CELEX: 22020D0080
Language: mt
Date: 2018-03-23 00:00:00
Title: Deċiżjoni tal-Kumitat Konġunt taż-ŻEE Nru 63/2018 tat-23 ta’ Marzu 2018 li temenda l-Anness IX (Servizzi finanzjarji) tal-Ftehim ŻEE [2020/80]

30.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 26/58
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 63/2018
         tat-23 ta’ Marzu 2018
         li temenda l-Anness IX (Servizzi finanzjarji) tal-Ftehim ŻEE [2020/80]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) Nru 2016/438 tas-17 ta’ Diċembru 2015 li jissupplimenta d-Direttiva 2009/65/UE tal-Parlament Ewropew u tal-Kunsill fir-rigward tal-obbligi tad-depożitarji (1) jrid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2016/1212 tal-25 ta’ Lulju 2016 li jniżżel standards tekniċi ta’ implimentazzjoni fir-rigward ta’ proċeduri u formoli standard għas-sottomissjoni ta’ informazzjoni skont id-Direttiva 2009/65/KE tal-Parlament Ewropew u tal-Kunsill (2) irid jiġi inkorporat fil-Ftehim ŻEE.
                  
               
                     (3)
                  
                  
                     Għalhekk, l-Anness IX tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiżdied wara l-punt 30f (id-Direttiva tal-Kummissjoni 2010/44/UE) tal-Anness IX tal-Ftehim ŻEE:
            
                        “30g.
                     
                     
                        
                           32016 R 0438: Ir-Regolament Delegat tal-Kummissjoni (UE) 2016/438 tas-17 ta’ Diċembru 2015 li jissupplimenta d-Direttiva 2009/65/KE tal-Parlament Ewropew u tal-Kunsill fir-rigward tal-obbligi tad-depożitarji (ĠU L 78, 24.3.2016, p.11).
                        Għall-finijiet ta’ dan il-Ftehim, id-dispożizzjonijiet tar-Regolament Delegat għandhom jinqraw bl-adattament li ġej:
                        
                                     
                                 
                                 
                                    Fit-tieni subparagrafu tal-Artikolu 10(1), fir-rigward tal-Istati tal-EFTA, il-kliem ‘li japplikaw fiż-ŻEE’ għandhom jiddaħħlu wara l-kliem ‘l-atti ta’ implimentazzjoni adottati mill-Kummissjoni skont l-Artikolu 107(4) tar-Regolament (UE) Nru 575/2013 tal-Parlament Ewropew u tal-Kunsill’.
                                 
                              
                  
                        30h.
                     
                     
                        
                           32016 R 1212: Ir-Regolament ta’ Implimentazzjoni tal-Kummissjoni (UE) 2016/1212 tal-25 ta’ Lulju 2016 li jniżżel standards tekniċi ta’ implimentazzjoni fir-rigward ta’ proċeduri u formoli standard għas-sottomissjoni ta’ informazzjoni skont id-Direttiva 2009/65/KE tal-Parlament Ewropew u tal-Kunsill (ĠU L 199, 26.7.2016, p.6).”
                     
                  
         
            Artikolu 2
            It-testi tar-Regolamenti Delegat (UE) 2016/438u r-Regolament ta’ Implimentazzjoni (UE) 2016/1212 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-24 ta’ Marzu 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE li tinkorpora d-Direttivi 2013/14/UE u 2014/91/UE tal-Parlament Ewropew u tal-Kunsill fil-Ftehim ŻEE, skont liema minnhom tiġi l-aktar tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-23 ta’ Marzu 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 78, 24.3.2016, p.11.
         
            (2)  ĠU L 199, 26.7.2016, p.6.
         
            (*1)  Hemm indikat rekwiżit kostituzzjonali.